ইসলামী রাষ্ট্র-বিপ্লবের লক্ষ্যে রোডম্যাপের শুরুর পর্বটি সঠিক ভাবে শুরু হওয়াটি জরুরী। কোরআনে জ্ঞানে অজ্ঞ থাকার চেয়ে বড় পাপ নাই। তখন ভয়ানক বিচ্যুতি আসে জীবনের পথ চলায় প্রতি পদে। সব পাপ মোচনের আগে তাই অজ্ঞতার পাপমোচন চাই। নইলে ইসলামের পক্ষে কোরবানী পেশ দূরে থাক, ইসলামের মোজাহিদদের হত্যা করা বা মসজিদ-মাদ্রাসা ধ্বংস করাকেও উৎসবের কাজ মনে হবে। যেমনটি পাকিস্তানের সেকুলার সেনাবাহিনী মনে করেছিল ইসলামাবাদের লাল মসজিদ ধ্বংসের পর। একই কাজ হচ্ছে মিশর, আলজেরিয়া, ইয়েমেন, আফগানিস্তানের মত মুসলিম দেশে। বাংলাদেশে সেকুলার রাজনৈতিক দলগুলোর নেতাকর্মীরা সে অভিন্ন চেতনার কারণেই রাজপথে দাড়ি-টুপিধারীদের পিটিয়ে হত্যা করাকে উৎসবের কাজ মনে করে। আর এ অজ্ঞতা সরানোর কাজ শুরু করতে গেলেই লড়াই শুরু হবে। কারণ, সেটি হবে শয়তানী শক্তির হাত থেকে হাতিয়ার কেড়ে নেওয়ার নায় গুরুতর ব্যাপার। অজ্ঞতার সে হাতিয়ারটি তারা বিনা যুদ্ধে ছাড়তে রাজী নয়। নেশাগ্রস্ত হেরোইন সেবী যেমন হেরোইন ছাড়তে রাজী নয়, তেমনি এসব জাহেল ব্যক্তিরা অজ্ঞতা ছাড়তে রাজী নয়। এজন্য যখনই স্কুল-কলেজে কোরআন শিক্ষার প্রস্তাব উঠে তখনই তারা তার বিরুদ্ধে রাজপথে আন্দোলনে নামে। নবীজী (সাঃ)র আমলেও এরূপ অজ্ঞ জাহেলদের আচরণ অবিকল অভিন্ন ছিল। নবীজী (সাঃ) যখন মক্কার কাফেরদের ডেকে কোরআনের আয়াত শোনাতেন তখন তারা কানে আঙ্গুল ঢুকাতো যেন আল্লাহর পবিত্র কথাগুলো কানে প্রবেশে করতে না পারে। নবীজী (সাঃ)র আওয়াজ থামাতে তারা তাঁর মাথার উপর পাথর মারতো। সেকুলার শক্তিবর্গের হাতিয়ার শুধু ট্যাংক-কামান ও বোমারু বিমান নয়, বরং সবচেয়ে বড় হাতিয়ার হলো মুসলিম মানসে কোরআনী জ্ঞানের অজ্ঞতার কালো মেঘ। এ মেঘ মুসলমানদের থেকে ইসলামকেই আড়াল করে রাখে। গোপন করে রাখে সিরাতুল মোস্তাকিম। নবীজী (সাঃ)র আমলের সনাতন ইসলাম এজন্যই বাংলাদেশের মত মুসলিম দেশে অতি অপরিচিত। রাশিয়ার কম্যুনিষ্ট কাফেরগণ এজন্যই নিজ দেশে শুধু হাজার হাজার মসজিদ-মাদ্রাসায় তালা লাগায়নি, নিষিদ্ধ করেছিল কোরআন চর্চা। আজও একই স্ট্রাটেজী পুঁজিবাদী ও জাতীয়তাবাদী সেকুলারিষ্টদের।